Document ID: 32006D0282

ROZHODNUTIE KOMISIE
zo 4. apríla 2006,
ktorým sa mení a dopĺňa rozhodnutie 2004/450/ES, pokiaľ ide o štandardné požiadavky na obsah žiadostí o financovanie programov eradikácie, monitorovania a kontroly prenosných spongiformných encefalopatií (PSE) zo strany Spoločenstva
[oznámené pod číslom K(2006) 1247]
(Text s významom pre EHP)
(2006/282/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 90/424/EHS z 26. júna 1990 o výdavkoch na veterinárnom úseku (1), a najmä na jeho článok 24 ods. 11,
keďže:
(1)
V rozhodnutí 90/424/EHS sa stanovujú postupy pri udeľovaní finančného príspevku Spoločenstva na programy eradikácie a monitorovania určitých ochorení zvierat uvedených v tomto rozhodnutí.
(2)
V rozhodnutí Komisie 2004/450/ES z 29. apríla 2004, ktorým sa stanovujú štandardné požiadavky na obsah žiadostí o financovanie programov eradikácie, monitorovania a kontroly ochorení zvierat zo strany Spoločenstva (2) sa stanovuje, ktoré informácie majú členské štáty zahrnúť do žiadostí predkladaných Komisii.
(3)
V prílohe III k rozhodnutiu 2004/450/ES sa stanovujú štandardné požiadavky na predkladanie programov eradikácie a monitorovania prenosných spongiformných encefalopatií (PSE) spolufinancovaných Spoločenstvom. V tejto prílohe sa odvoláva na ustanovenia príloh III a VII k nariadeniu Európskeho parlamentu a Rady (ES) č. 999/2001 z 22. mája 2001, ktorým sa stanovujú pravidlá prevencie, kontroly a eradikácie niektorých prenosných spongiformných encefalopatií (3).
(4)
Prílohy III a VII k nariadeniu (ES) č. 999/2001 boli zmenené a doplnené nariadeniami Komisie (ES) č. 1492/2004 (4), (ES) č. 36/2005 (5) a (ES) č. 214/2005 (6). Preto je vhodné rozhodnutie 2004/450/ES zmeniť a doplniť, aby sa zohľadnili zmeny a doplnenia v prílohách III a VII k nariadeniu (ES) č. 999/2001.
(5)
Rozhodnutie 2004/450/ES by sa preto malo zodpovedajúcim spôsobom zmeniť a doplniť.
(6)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Príloha III k rozhodnutiu 2004/450/EHS sa nahrádza prílohou k tomuto rozhodnutiu.
Článok 2
Toto rozhodnutie je určené členským štátom.
V Bruseli 4. apríla 2006

Labels: 0
15
6